محمد جمن (گلوکار)

استاد محمد جمن (پیدائش: 10 اکتوبر، 1935ء - وفات: 24 جنوری، 1990ء) پاکستان سے تعلق رکھنے والے نامور کلاسیکی و لوک گلوکار تھے۔

 حالات زندگی 
استاد محمد جمن 10 اکتوبر، 1935ء کو سوڑھ، بلوچستان، برطانوی ہندوستان (موجودہ پاکستان) میں پیدا ہوئے۔ ان کے والد زمیندار تھے مگر موسیقی سے شغف رکھتے تھے۔ محمد جمن کے نانا بھی سارندہ اور طنبورہ بجانے پر دسترس رکھتے تھے۔ اس ماحول میں محمد جمن کا بھی موسیقی سے شغف ہونا فطری تھا چنانچہ وہ یہ ساز بھی بجانے لگے اور گانے بھی لگے۔پاکستان کرونیکل: عقیل عباس جعفری، ص 663، ورثہ / فضلی سنز، کراچی، 2010ء

قیام پاکستان کے بعد محمد جمن ریڈیو پاکستان سے وابستہ ہو گئے اور پہلے کراچی اور پھر حیدرآباد اسٹیشن سے اپنی گائیکی کا جادو جگانے لگے۔ ریڈیو پاکستان حیدرآباد اسٹیشن سے وابستگی کے زمانے میں انھیں موسیقی ترتیب دینے کا بھی موقع ملا۔ محمد جمن کے شاگردوں میں روبینہ قریشی، زیب النسا، زرینہ بلوچ اور استاد محمد یوسف کے نام سرفہرست ہیں۔

 اعزازات 
حکومت پاکستان نے استاد محمد جمن کی فنی خدمات کے اعتراف کے طور پر انھیں23 مارچ، 1980ء کو صدارتی تمغا برائے حسن کارکردگی عطا کیا۔

 وفات 
استاد محمد جمن 24 جنوری، 1990ء کو کراچی، پاکستان میں وفات پاگئے۔

 حوالہ جات 

زمرہ:1935ء کی پیدائشیں
زمرہ:1990ء کی وفیات
زمرہ:بیسویں صدی کے گلوکار
زمرہ:بیسویں صدی کے مرد گلوکار
زمرہ:پاکستانی غزل گائیک
زمرہ:پاکستانی لوک گلوکار
زمرہ:پاکستانی مرد گلوکار
زمرہ:پاکستانی مسلم شخصیات
زمرہ:تمغائے حسن کارکردگی وصول کنندگان
زمرہ:سندھی زبان کے گلوکار
زمرہ:سندھی شخصیات
زمرہ:ضلع لسبیلہ کی شخصیات
زمرہ:کراچی کی شخصیات
زمرہ:سندھ کے گلوکار
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے مرد پاکستانی گلوکار
زمرہ:بیسویں صدی کے پاکستانی گلوکار
زمرہ:پاکستانی ریڈیو شخصیات
زمرہ:پاکستانی ٹیلی ویژن شخصیات